Участва в първия период на войната срещу Третия райх под командването на полковник Петър Добрев, като воюва в Нишката и Косовската операция. На 16 октомври 1944 г. настъпва към Бояново и с 5-и конен полк влиза във Враня. Другият полк от дивизията влиза в подчинение на 6-а пехотна бдинска дивизия и взема участие в преследването на германските войски към Куршумлия, Куршумлийски бани, с. Добриновец и вр. Остро купле от Копаник планина. На 23 ноември 1944 г. 4-ти конен полк влиза в Митровица, след което е изваден от състава на бдинската дивизия и на 26 ноември получава заповед да се завърне в България. Пети конен полк влиза в Прищина на 19 ноември. В бойните действия през този период на война бригадата дава 137 убити.